Case ID: 1225615
Sentence 0: İddiaçı2 məhkəmə iclasında bildirdi ki, mübahisəli torpaq sahəsi mərhum əri X2 xüsusi mülkiyətində olmuşdur.Həmin torpaq sahəsi Cavabdeh1 tərəfindən zəbt edildiyi üçün ona qarşı iddia ərizəsi ilə məhkəməyə müraciət etmiş, işə baxılan zaman mütəxəssis rəyi ilə müəyyən olunmuşdur ki, Cavabdeh1 mərhum ərinin xüsusi mülkiyyətində olan torpaq sahəsinin 680 kv.m hissəsini zəbt etmişdir.Buna görə də Ağdaş Rayon Məhkəməsinin 20 avqust 2014-cü il tarixli qətnaməsi ilə iddiası qismən təmin edilmiş, Cavabdeh1 Ağdaş rayonu, Mürsəl kəndində yerləşən 0.29 ha torpaq sahəsinin 680 kv.m hissəsindən çıxarılmaqla hasarlanmış çəpərin sökülməsi qət edilmişdir.Bundan sonra Cavabdeh2 qarşı qanunsuz tikilmiş yaşayış evinin sökülməsi və torpaq sahəsindən çıxarılma tələbi haqqında iddia ərizəsi ilə məhkəməyə müraciət etmiş, işə baxılan zaman mütəxəssis rəyi ilə müəyyən olunmuşdur ki, ona və ailəsinə məxsus torpaq sahəsi Cavabdeh2 tərəfindən zəbt olunmuşdur, heç bir tikinti olmadan otlaq-biçənək sahəsi kimi istifadə edilir.